# Partit Junts (Polònia)

El Partit Junts (en polonès Partia Razem), coneguts simplement com a Junts, és un partit de centreesquerra de Polònia.

## Història

Razem es va fundar com a resposta a l'intent infructuós de crear una aliança d'esquerres durant les eleccions presidencials de 2015, a més de la insatisfacció amb el paper de l'Aliança de l'Esquerra Democràtica. Molts dels fundadors eren anteriorment activistes en els Joves Socialistes, Els Verds o iniciatives locals, inclosa Cracòvia contra els Jocs.
Es va presentar en solitari a les eleccions de 2015, obtenint el 3.6%, per sota del llindar del 5% per obtenir escons al parlament. No obstant això, després d'haver assolit el llindar del 3%, el partit va rebre subvencions estatals per a la seva campanya electoral.
Al 2016 el partit va participar de diverses protestes en defensa de l'avortament, incrementant el seu prestigi, el que portaria a diverses revistes internacionals com Foreign Policy o Forbes a incloure els seus líders en les llistes anuals de personatges polítics influents, com Agnieszka Dziemianowicz-Bąk o Marcelina Zawisza.
Tanmateix, al 2016 inicien una estreta col·laboració amb el projecte DiEM25 de Ianis Varufakis, el qual donaria suport al partit per a les eleccions europees de 2019. En aquestes, Razem descartaria participar de l'aliança Primavera i impulsaria la seva pròpia coalició anomenada Esquerra Junta, que obtindria el 1,24% dels vots totals, per tant no va passar el llindar del 5% i no va guanyar cap escó.
Al mateix any, Razem debatria intensament la seva participació en L'Esquerra, en la qual hi participava l'Aliança de l'Esquerra Democràtica i la coalició Primavera amb els quals havien descartat participar-hi a les europees. El partit finalment va aprovar formar-hi part, el que provocaria una crisi interna i l'escissió d'una part dels membres disconformes. A les eleccions, Razem obtindria 6 escons dels 49 totals de la coalició.
Al 2022, el partit finalitzaria la seva col·laboració amb DiEM25, considerant la seva "manca de declaració inequívoca de reconeixement de la sobirania d'Ucraïna i la condemna absoluta de l'imperialisme rus" durant la invasió russa d'Ucraïna el 2022.
A les eleccions de 2023, el partit mantindria la seva aposta en l'aliança de L'Esquerra, amb els quals obtindrien set escons dels 26 totals. Tanmateix, durant la legislatura les contradiccions i diferències entorn el pacte de govern van provocar la sortida de Razem de L'Esquerra després d'una consulta interna on la militància ho va aprovar amb el 54% dels vots. Per altra banda, tres diputades i les dues senadores del partit van abandonar Razem mantenint-se en la coalició.

## Resultats electorals
### Sejm

| Any | Vots | % | Escons | +/− | Govern |
| 2015 | 550,349 | 3.62 (#8) | 0 / 460 | Nou | Extraparlamentari |
| 2019 | Dins L'Esquerra | Dins L'Esquerra | 6 / 460 | 6 | Oposició |
| 2023 | Dins L'Esquerra | Dins L'Esquerra | 7 / 460 | 1 | Coalició (2023-24) |
| 2023 | Dins L'Esquerra | Dins L'Esquerra | 7 / 460 | 1 | Oposició (2024-) |

### Senat

| Any | Vots | % | Escons | +/− |
| 2023 | Dins L'Esquerra | Dins L'Esquerra | 2 / 100 | Nou |

## Referències

* ↑ «Sejmowa partia drugi raz w ciągu pięciu lat zmieniła nazwę. "Czas na powrót do korzeni"» (en polonès). [Consulta: 2 febrer 2025].
* ↑ «Apel: Chcemy wspólnego startu lewicy społecznej. "Lewicy w Sejmie teraz nie ma. Jest Anna Grodzka"» (en polonès), 21-01-2015. [Consulta: 2 febrer 2025].
* ↑ «Uporządkowana antysystemowość - Pikio.pl», 20-05-2015. [Consulta: 2 febrer 2025].
* ↑ «Razem to tylko "fanpejdż na fejsie"? Nie. Partia wystawi listę ogólnokrajową» (en polonès), 14-09-2015. [Consulta: 2 febrer 2025].
* ↑ «A turning point in Polish politics: the #czarnyprotest and Monday’s women’s strike» (en anglès), 30-09-2016. [Consulta: 2 febrer 2025].
* ↑ «To ona wymyśliła #CzarnyProtest. Mówili, że lajkami na Facebooku i czarnym ubraniem nie wygramy. No więc wygraliśmy!» (en polonès), 06-10-2016. [Consulta: 2 febrer 2025].
* ↑ «Marcelina Zawisza» (en anglès). [Consulta: 2 febrer 2025].
* ↑ Beucker, Pascal; Hecht, Patricia «Yanis Varoufakis über Europas Zukunft: „Wir fangen gerade erst an“» (en alemany). Die Tageszeitung: taz, 26-05-2017. ISSN: 0931-9085.
* ↑ «Wyniki wyborów do europarlamentu 2019. PiS przed KE [GRAFIKA]» (en polonès), 27-05-2019. [Consulta: 2 febrer 2025].
* ↑ News, Polsat. «Grupa działaczy Lewicy Razem odchodzi z partii w związku ze startem z list SLD» (en polonès), 09-08-2019. [Consulta: 2 febrer 2025].
* ↑ przez. «Nowa Deklaracja Ideowa Akcji Socjalistycznej» (en polonès), 13-05-2024. [Consulta: 2 febrer 2025].
* ↑ «Partia Razem głosowała ws. wyjścia z klubu Lewicy. Są wyniki» (en polonès). WP Wiadomości. Arxivat de l'original el 2024-12-26.
* ↑ «Partia Razem podjęła kluczową decyzję. "Rząd Donalda Tuska zawiódł ludzi"» (en polonès). [Consulta: 2 febrer 2025].
* ↑ «Wielki rozłam w partii Razem. Grupa polityczek opuszcza szeregi» (en polonès). [Consulta: 2 febrer 2025].